72. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 839 της 12/27 Οκτ. 1979 (ΦΕΚ Α΄243) «Περί περιορισμού συναρμοδιοτήτων κατά την έκδοσιν διοικητικών πράξεων επί αντικειμένων αρμοδιότητος Υπουργείων Προεδρίας Κυβερνήσεως, Συντονισμού, Οικονομικών και Εμπορικής Ναυτιλίας». Έχοντες υπ’ όψει: 1.Τας διατάξεις:α)του εδαφ.α΄της παρ. 1 του άρθρ. 2 του Νόμ. 865/1979 «περί ρυθμίσεως θεμάτων τινών οργανώσεως και λειτουργίας υπηρεσιών του δημοσίου» και β)των άρθρ. 2,3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2.Την υπ’ αριθ. ΔΑ 7/2/2/4 της 31.12.1974 (ΦΕΚ 2/2.1.75, τ.Β΄) απόφασιν του Πρωθυπουργού «περί μεταβιβάσεως αρμοδιοτήτων εις τον Υπουργόν Προεδρίας Κυβερνήσεως». 3.Την απόφασιν αριθ. Δ 3676/932/78 του Πρωθυπουργού και του Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών». 4.Την υπ’ αριθ. 561/1979 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Συντονισμού, Οικονομικών και Εμπορικής Ναυτιλίας, αποφασίζομεν: Άρθρον μόνον.-Τα κατωτέρω θέματα, δια την ρύθμισιν των οποίων απαιτείται κατά τας κειμένας διατάξεις (Άρθρ. 1 παρ. 2 Α.Ν. 176/1967) κοινή απόφασις των Υπουργών Προεδρίας Κυβερνήσεως, Συντονισμού, Οικονομικών και Εμπορικής Ναυτιλίας, ρυθμίζονται εφεξής ως κατωτέρω: α)Δια κοινής αποφάσεως των Υπουργών Εμπορικής Ναυτιλίας και Οικονομικών, ο καθορισμός ή η μεταβολή της συνθέσεως των μελών των Λιμενικών Επιτροπών των Λιμενικών Ταμείων της Χώρας. β)Δια κοινής αποφάσεως των Υπουργών Προεδρίας Κυβερνήσεως και Εμπορικής Ναυτιλίας, η διεύρυνσις ή ο περιορισμός της αρμοδιότητος των Λιμενικών Επιτροπών των Λιμενικών Ταμείων της Χώρας. 